পুলিশ ও স্থানীয় সূত্র জানায়, ২০১০ সালে সিরাজগঞ্জের বেলকুচি উপজেলার ক্ষিদ্রমাটিয়া গ্রামের শাহ আলম মোল্লার মেয়ে কহিনুর খাতুনের বিয়ে হয় একই গ্রামের ইব্রাহীমের সঙ্গে। বিয়ের পর থেকেই ইব্রাহিম কহিনুরকে নানাভাবে নির্যাতন করে আসছিল। এর এক পর্যায়ে চলতি বছরের জানুয়ারি মাসে কহিনুরকে তালাক দেয় সে। শাহ আলম আদালতে কহিনুর ও তার সন্তানের ভরনপোষনের টাকা ও বিয়েতে দেওয়া যৌতুকের টাকা ফেরত পাবার জন্য ইব্রাহিমের বিরুদ্ধে মামলা দায়ের করে। এই মামলাটি সামাজিকভাবে মিমাংসা করার জন্য মঙ্গলবার রাতে ক্ষিদ্রমাটিয়া গ্রামে সালিশী বৈঠক বসে। এই বৈঠকের এক পর্যায়ে রাত সোয়া দশটার দিকে ইব্রাহিম তার শ্বশুর শাহ আলমকে কুপিয়ে পালিয়ে যায়। এতে ঘটনাস্থলেই তার মৃত্যু হয়। পরে বুধবার সকালে পুলিশ লাশ উদ্ধার করে সিরাজগঞ্জ জেনারেল হাসপাতাল মর্গে পাঠায়।